《邢大声广声于去非携酒约解元衡毕叔文及蕃过陈叔尹值叔尹之出成四十字》
宋代·韩淲

松竹连花树，田园带隐庐。青衫宁累我，黄卷不孤渠。

载酒期问字，经邱逢命车。庞公虽浪出，且慰故人疏。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。